Shoir Yusuf Juma militsiya xodimiga hujum qilganlikda ayblanmoqda
Shoir Yusuf Juma va uning o'g'li Bobur dekabr oyida Yangi yo'l tumanida hibsga olingan edi. Ayni paytda shoir Buxorodagi qamoqxonada sa
Yaqinda shoir Yusif Juma taqdiridan xavotir bildirilgan murojaat e`lon qilindi. Unga qator davlatlardan ziyolilar imzo chekkan. BMT, Yevropa Ittifoqi kabi xalqaro tashkilotlarga va O`zbekistondagi diplomatik korpuslarga yo`llangan mazkur murojaatda Yusuf Juma qayerda saqlanayotganini jamoatchilikka ma`lum qilish, uni advokat bilan ta`minlashda yordam ko’rsatish so`raladi. Maktubda O`zbekiston hukumati muxolifatni turli yo`llar bilan yo`qotib kelgani ta`kidlanadi. Yusuf Juma uyining maxsus xizmat xodimlari tomonidan qurshovga olinishi muxolifatga qarshi kurash shafvqatsiz tus olganidan darak beradi deyiladi unda. Shoir Yusuf Juma va uning o’g’li Bobur o`tgan dekabr oyida Yangi yo`l tumanida hibsga olingan edi. Hozircha shoir va uning o`gli militsiya xodimlariga hujum qilishda ayblanayotgani mal`um. “Ezgulik” inson huquqlari jamiyati ma`lumotiga ko`ra, ayni paytda shoir Buxorodagi qamoqxonada saqlanmoqda. Yusuf Juma ishi bilan tanishayotgan advokat Ruhiddin Komilov keyingi haftada shoir bilan uchrashishiga umid bildiradi. “219-modda, hokimiyat vakiliga qarshilik qilish, 140-modda ham shu doiradagi ayblov. Shoir hozir o’g’li bilan Buxorodagi 1-tergov hibsxonasida saqlanmoqda. 219-modda bo`yicha besh yilgacha qamoq va ahloq tuzatish ishlari, 140-modda bo`yicha 3 oydan 6 oygacha qamoq muddati bor”, - deydi Komilov. Dekabar oyida qamoq jazosiga hukm qilingan huquq himoyachilaridan yana biri Karim Bozorboyev amnistiya tufayli ozod qilingan. Muxolifatdagi faoliyati yoki inson huquqlari bo`yicha yuritgan faoliyati sababli qamalgan kishilar O`zbekistonda ko`pchilikni tashkil etadi. Huquq himoyachilari fikriga ko`ra, qamoqdagi bu faollarning avholi og`irligicha qolmoqda. Ularni ozod etish borasida xalqaro miqyosdagi chaqiriqlarga qaramasdan, mamlakatda vaziyat yumshayotgani kuzatilmaydi. “Faqatgina Karimov ketgandan keyin o`zgarish bo`lishi mumkin. Chunki u yuritayotgan siyosatning eskirgani hammaga ma`lum”, - deydi O`zbekiston huquq himoyachilari alyansi vakili Abdulla Tojiboy o`g`li. Alyans vakillari dekabrda o`tgan prezident saylovini inson huquqlari va konstitusiyaning qo`pol buzilishi sifatida baholab, Markaziy saylov komissiyasini sudga berishga urinib keladi. O`zbekiston Bosh prokuraturasi bu talab bo`yicha Oliy Sudga murojaat qilishni maslahat bergan. Oliy Sud esa huquq himoyachilarining arizalarini e`tiborsiz qoldirgan. “Ular ham bilishadi, lekin biror narsa deb javob berishga qo`rqishadi”, - deydi u. Abdulla Tojiboy og`lining so’zlariga ko`ra, saylovdan keyin vaziyat o`zgarishi mumkin degan umidlar puchga chiqqan. Aksincha, ozodlikdan mahrum etilishi kutilayotgan va mamlakatdan chiqib ketayotgan faollar soni ko`payib bormoqda. Ayni paytda shoir Yusuf Juma bilan birga uning ikki o`g`li, Bobur va Mashrab Jumayevlar ham qamoqda saqlanmoqda. Shoirning oila a`zolari, jumladan, aksilkonstitusiyaviy harakatda ayblanayotgan turmush o`rto`gi Gulnora Oltiyeva ayni paytda mamlakatni tark etib, siyosiy boshpana so`rashga majbur bo`lgan.